**Príhovor J. Hogarda,** voľný preklad z francúzštiny

**Prečo potrebujeme a chceme mier?**

Svet je nebezpečný, to konštatujeme každý deň: vojna v Sýrii a v Iraku s jej sprievodnými dôsledkami a chápaním Európanov, verbálna eskalácia Turecka k Európe, vojna vo východnej Európe - na Ukrajine, posledné vojenské manévre NATO v lete v Poľsku, rozloženie ochranného štítu NATO v Rumunsku a zvýšenie výdavkov na zbrojenie.

Prvá svetová vojna zničila starú Európu. Druhá svetová vojna, od ktorej už máme sedemdesiatpäť rokov, spôsobila spustošenie a milióny mŕtvych za cenu hrôzy bez hraníc, martýrsku populáciu, zdevastované krajiny a zničené ekonomiky takmer po celom kontinente.

Aj od roku 1945 svet poznal a mal dočinenia s rôznymi konfliktmi, ale Európa bola chránená od vojny. Síce zažila veľké otrasy, znepokojenia, ale nepoznala vojnu (vo význame vojenského konfliktu) až na výnimku, a to veľmi krutej vojny, ktorá rozložila Juhosláviu, a ktorá v súčasnosti „rozhádzala“ východnú Ukrajinu.

V tomto tzv. povojnovom čase, v tejto perióde sveta, bipolárny svet prenechal miesto unipolárnemu svetu, a to s dlhou dominanciou prvej svetovej veľmoci - Spojenými štátmi americkými (USA) a ich predĺženou rukou – vojenským paktom NATO.

Medzitým sa objavili a v súčasnosti znova dávajú o sebe vedieť, obnovené veľmoci a to Rusko a Čína, ale aj radikálny Islam:

Rusko ako euro–ázijská mocnosť, ktorého návrat na medzinárodnú scénu je prenikavý a výrazny. Môžeme to konštatovať na Blízkom východe, v Sýrii a v Turecku.

Čína, hoci je pre nás Európanov oveľa viac vzdialenejšia, ale váha jej demografickej a ekonomickej sily je ohromná. Pri svojich internacionálnych vzťahoch manifestačne na seba púta pozornosť.

Paralelne s týmito mocnosťami veľmi intenzívne rozprestiera krídla a vedie vojnu radikálny Islam cez terorizmus, alebo spôsobom viac jemnejším, ale nie menej zhubným - cestou duchovného podrobenia mravov a zvyklostí života.

V tomto kontexte sa Európska únia ukazuje viac slabou, viac nerozhodnou, viac rozdelenou.

Je jednoznačne zjavné, že Európska únia sa musí rýchlo reformovať, ak to neurobí, hrozí tu riziko jej zániku. Brexit je silným signálom.

Stúpajúci „populizmus“ nie je nič iné, než vzrastajúce pobúrenie národov kvôli konfiškácii moci a všetkých práv privilegovanou kastou, vládami, ktoré sa viac orientujú na seba ako na službu pre iných. Tento stav Európe nezabezpečí bezpečnosť, prosperitu,  rešpekt a identitu.

Voľba Donalda Trumpa v USA nie je jediná ilustrácia konkrétneho činu a skutočného rozhorčenia ľudu...

Veľmi dobre to vidíme aj v dnešnom Francúzsku , najmä počas prezidentskej volebnej kampane. V minulých desaťročiach sa  v systéme horizontálne tradičných strán pravice a ľavice striedala pri moci a presadzovaní alternácia. Na ceste k vládnutiu sa v systéme totálne vertikálnom presadzovalo, že tradičné strany sa úplne zrútia, explodujú, zmiznú a zanechajú miesto pre nové zoskupenie, ktoré je neidentifikovateľné. Jediný identit bol a je: „Elita proti ľudu, ľud proti elitám...“ Tu nezabúdajme na skutočnosť, že Francúzsko dalo svetu francúzsku revolúciu a ako povedal generál de Gaulle: „Francúzsko sa skutočne reformuje len skrz revolúcie,“.

Napriek rôznym uhlom pohľadu, svet je nebezpečný, pretože je zraniteľný a nestabilný. Uvedomme si oveľa viac ako doteraz a nezabúdajme na to, že Mier je špecifikum samotného dobra. Bez mieru nebude žiaden dialóg, žiadna bezpečnosť, žiadna stabilita, žiaden projekt, žiaden rozvoj.

Je urgentné a nevyhnutné uchopiť a zastaviť mieru rozpadu, policajnej roztrieštenosti zradou antagonistov. Namiesto nášho rozdeľovania sa je nevyhnutnosťou veriť vo vyššie hodnoty, princípy, ktoré sú zjednocujúce, ktoré zjednocujú. Je veľmi dôležité, priam nevyhnutné poznať naše korene a bez zbytočných komplexov vziať zodpovednosť za našu národnú a aj európsku identitu.

Nemáme snáď v Európe vynikajúce grécko-latinské dedičstvo formované kresťanstvom? Prečo popierať túto skutočnosť, prečo nie sme si toho vedomí a s hrdosťou nepodporujeme staré dobré základy - sokel, ktoré sú spoločné pre všetky európske národy od Atlantiku až po Ural?

Je teda urgentné jasne si zadefinovať, čo vytvára našu identitu a našu suverenitu. A to bez agresivity kohokoľvek, ale s vedomím odkiaľ pochádzame a kam smerujeme. Musíme to urobiť urýchlene a s rozhodnosťou.

Rovnako naliehavé je vysporiadať sa s otázkami ohľadne rôznych spolkov a spoločností či spolčovania sa, a to formou diskusií cez dialóg.

Napríklad otázka Severoatlantického paktu - NATO. Podľa môjho názoru - ako to dobre povedal aj americký prezident Donald Trump, ale aj minister zahraničných vecí Ruska Sergej Lavrov- ide v súčasnosti o jednu zmätenú organizáciu, ktorá môže byť nebezpečná pre mier vo svete.

A ako povedal M. Frank - Walter Steinmeier, nemecký minister zahraničných vecí a zanietený obhajca konceptu „uvoľnenia a dialógu“ na margo veľkolepých manévrov NATO v Poľsku - manévre, ktoré mali meno „Anaconda“ : „... to všetko sa stalo ako by sme mali zabudnúť na sekundárnu úlohu NATO“. Steinmeier tiež presne deklaroval zámer manévrov „Anaconda“, teda, to, čo by sme nemali robiť aktuálne. Nezvyšovať napätie a nenechať znieť hrmot jazdeckých šablí a zavýjajúcich bojovníkov. Ten, kto verí na zvýšenie bezpečnosti s parádou tankistov na východnom fronte v Aliancii, tak sa mýli.

Je potrebné nahradiť NATO jednou novou alianciou, čisto európskou so zahrnutím aj Ruska, aby bola konečne postavená skutočná politika obrany a bezpečnosti Európy a aby bola európska bezpečnosť konkrétne realizovaná.

K porozumeniu treba priniesť namiesto radikálnej reformy pevný základ Európskej únie na báze uznania záujmov suverénnych štátov. Ich solidarita by mala byť založená na globálnej vízii a  spoločnom hodnotovom systéme.

Myslím si, že mier v Európe stojí za tú cenu.

Ak to chceme dosiahnúť, tak si musíme uvedomiť, že: Výmena medzi národmi zohráva úlohu vzrastajúcej sily. To znamená spriadať a spájať spoločné záujmy, „postaviť a realizovať talentovaných,“ ako to nedávno povedal francúzsky diplomat Emmanuel Lenain.

Je to úloha Medzinárodného mierového výboru , ktorý sa tu dnes v Bratislave opäť prezentuje vďaka iniciatíve dr. Petra Kasalovského a Nezávislého ekonomického fóra Hospodársky klub.

Ďakujem vám za pozornosť.